ΓΡΑΠΤΗ ΕΡΩΤΗΣΗ E-0625/02

υποβολή: Stavros Xarchakos (PPE-DE) και Ioannis Marnos (PPE-DE) προς την Επιτροπή

(6 Μαρτίου 2002)

Θέμα: Πρακτικές του Cedefop

Σύμφωνα με δημοσίευμα του εγκυρότατου ενημερωτικού δελτίου Agence Europe (No 8131, 18/1/02), o Ευρωπαίος Διαμεσολαβητής αποφάσισε να διενεργήσει έρευνα αναφορικά με τη φρασεολογία που χρησιμοποιεί το Cedefop κατά την επικοινωνία του με τους πολίτες. Στο δημοσίευμα αυτό γίνεται πλήρης περιγραφή των μειωτικών εκφράσεων που περιλαμβάνονται σε επίσημα έγγραφα του παραπάνω αποκεντρωμένου οργανισμού και τα οποία αφορούν την άποψή του σχετικά με ευρωπαίους πολίτες που διαμαρτυρήθηκαν για τις πρακτικές του. Σημειώνεται ότι είναι η πολλοστή φορά που το εν λόγω Κέντρο απασχολεί τα Κοινοτικά Όργανα και τον διεθνή Τύπο σχετικά με τις πρακτικές του, αφού τον περασμένο Δεκέμβριο το Ελεγκτικό Συνέδριο της Ε.Ε. ανακοίνωσε ότι πολλές από τις προσλήψεις που έκανε το Cedefop ήταν ανεπαρκώς αιτιολογημένες. Η όλη κατάσταση έχει αρνητικό αντίκτυπο για την Ελλάδα η οποία φιλοξενεί το Κέντρο, κάνει ό,τι μπορεί για να αναδείξει το ρόλο του και να το διευκολύνει καιφίσταται τις παρενέργειες των πρακτικών του.

Ποιά είναι η άποψη της Επιτροπής γι' αυτή την τακτική του Cedefop; Ποιός είναιπεύθυνος για την απρεπή φρασεολογία που χρησιμοποιεί στα έγγραφά του· Ποιός, συγκεκριμένα, είναι οπεύθυνος για τις διαπιστούμενες παρατυπίες στις προσλήψεις· Σε πόσες και ποίες γλώσσες συντάσσονται τα έγγραφα και τα ενημερωτικά δελτία του Cedefop;

Απάντηση της κ. Reding εξ ονόματος της Επιτροπής

(24 Απριλίου 2002)

Το Cedefop είναι ένας αποκεντρωμένος οργανισμός που θεσπίστηκε με τον κανονισμό (ΕΟΚ) αριθ. 337/75 του Συμβουλίου, της 10ης Φεβρουαρίου 1975, περί δημιουργίας Ευρωπαϊκού Κέντρου για την Ανάπτυξη της Επαγγελματικής Καταρτίσεως(1), άρθρο 7 παρ. 4. Είναι αυτόνομο όσον αφορά την πολιτική προσωπικού, επί της οποίας η Επιτροπή δεν έχει κανένα έλεγχο, πέραν του ότι εκπροσωπείται στο διοικητικό συμβούλιο. Σύμφωνα με τον κανονισμό, ο διευθυντής του οργανισμού είναι αρμόδιος για όλα τα θέματα προσωπικού καθώς και για την πρόσληψη και απόλυση προσωπικού(2). Οι γραπτές γνώμες προς τον Ευρωπαίο Διαμεσολαβητήπογράφονται από το διευθυντή, ο οποίος είναι αρμόδιος για θέματα προσωπικού.

Στις 7 Ιανουαρίου 2002, ο Ευρωπαίος Διαμεσολαβητής ξεκίνησε με δική του πρωτοβουλία έρευνα και απέστειλε επιστολή στον πρόεδρο του διοικητικού συμβουλίου, σχετικά με τη φρασεολογία που χρησιμοποιεί το Cedefop στην αλληλογραφία του, όχι με το κοινό αλλά με το γραφείο του Ευρωπαίου Διαμεσολαβητή. Στις 6 Μαρτίου 2002, ο Πρόεδρος του διοικητικού συμβουλίου απάντησε εκ μέρους του Cedefop.

Στην απάντηση αυτή, το Cedefop εξέφραζε τη λύπη του για τη φρασεολογία που χρησιμοποιούσε στις γνώμες του όσον αφορά καταγγελίες και ανέφερε ότι δεν ανέμενε ότι η αλληλογραφία αυτή θα δημοσιευόταν. Το Cedefopπογράμμιζε ότι οιπηρεσίες του πρόσεχαν πάντοτε ώστε να είναι ευγενικές και προσβάσιμες τόσο στο κοινό όσο και σε καταγγέλοντες. Αυτό ίσχυσε και στην περίπτωση των τριών ατόμων που παραπονέθηκαν, στιςποθέσεις που αναφέρονταν στην επιστολή του Ευρωπαίου Διαμεσολαβητή. Το γραφείο κάλεσε το διευθυντή να λάβει τα κατάλληλα μέτρα και να δώσει οδηγίες στο προσωπικό ώστε να αποφευχθεί στο μέλλον η χρησιμοποίηση ακατάλληλης φρασεολογίας κατά τηνποβολή γραπτών γνωμών για καταγγελίες.

Στις 13 Μαρτίου 2002, ο Ευρωπαίος Διαμεσολαβητής έγραψε στο διευθυντή του διοικητικού συμβουλίου ότι, βάσει των ερευνών του, δεν προκύπτει κάποια κακή διοικητική πρακτική εκ μέρους του Cedefop. Ως εκ τούτου, ο Ευρωπαίος Διαμεσολαβητής έκλεισε τηνπόθεση.

Η Επιτροπή θα ήθελε να παραπέμψει το αξιότιμο Μέλος στην προηγούμενη απάντησή της στη γραπτή ερώτηση E-3675/01 του κ. Μαρίνου(3), σχετικά με την πολιτική προσλήψεων του Cedefop και κυρίως τη δήλωση του Ελεγκτικού Συνεδρίου, στην έκθεση πουπέβαλε το Δεκέμβριο του 2001, ότι πολλές από τις προσλήψεις που έκανε το Cedefop ήταν ανεπαρκώς αιτιολογημένες.

Πληροφορίες σε έντυπη και σε ηλεκτρονική μορφή (http://www.cedefop.eu.int/) σχετικά με το Cedefop, τα καθήκοντα, τις δραστηριότητες και τα προϊόντα του (Cedefop in brief) είναι διαθέσιμες και στις 11 επίσημες γλώσσες της Κοινότητας. Καταβάλλονται προσπάθειες για τη δημοσίευση των κυριότερων δημοσιεύσεων του Cedefop σε όλες τις επίσημες γλώσσες (π.χ. Κατάρτιση και μάθηση με στόχο την απόκτηση ικανοτήτων, Δεύτερη έκθεση για την έρευνα σχετικά με την επαγγελματική κατάρτιση στην Ευρώπη). Η μεγάλη πλειοψηφία των πόρων ενημέρωσης του Cedefop, που είναι διαθέσιμες στο Ευρωπαϊκό Χωριό Κατάρτισης (www.trainingvillage.gr) παρέχονται στα αγγλικά, τα γαλλικά, τα γερμανικά και τα ισπανικά, όπως και το ευρωπαϊκό περιοδικό Vocational Training(4). Το Cedefop δημοσιεύει κάθε τρίμηνο ενημερωτικό δελτίο (Cedefop Info) στα αγγλικά, τα γαλλικά και τα γερμανικά.

(1) ΕΕ L 39 της 13.2.1975.

(2) Βλ. επίσης απάντηση στη γραπτή ερώτηση E-2549/98, ΕΕ C 118 της 29.4.1999.

(3) ΕΕ C 147 E της 20.6.2002.

(4) Το ευρωπαϊκό περιοδικό κυκλοφορεί επίσης στα πορτογαλικά, με την ευθύνη όμως των πορτογαλικών αρχών.